Mitt Liv i Bangkok
Mitt Liv i Bangkok
En blogg om å bo i utlandet, om å reise, bryllupsplanlegging og privatøkonomi!
Sider
NorEli Blogg
Noreli.no
*Politiske situasjonen i Bangkok*
onsdag 22. januar 2014
Ankomst Bangkok..!
Da har jeg ankommet mitt nye hjemland, Thailand.. :) Fløy med Royal Jordania via Amman, og må si jeg er rimelig fornøyd med meg selv og flyturen! ( Fornøyd med meg selv fordi jeg ikke gråt, og fornøyd med turen fordi den gikk uten turbulens!) :)
Var i Amman ca 2 timer, og fikk plutselig veldig lyst å besøke flere steder i midtøsten, men det får bli senere :)
Her er et lite bilde fra flyplassen i Amman:
Ellers fikk jeg pakket ut litt i går, spist middag i "veien vår" på en restaurant som heter Via Vai som ligger i Sukhumvit soi 8, fra Nana BTS tar det ca 4-5 minutter å gå og la meg ganske tidlig..
Idag våknet jeg litt sent, klokken 1 lokal tid. (Kl 07 norsk tid).. Men våknet til en hyggelig overraskelse! Fikk nemlig levert på døren en pakke jeg bestilte før jul som inneholdt litt ting til bryllupet mitt! Skriver en post om dette senere:)
Har også fått tid til en liten dukkert i bassenget på taket vårt, samt brukt litt tid på å bestille billetter til Singapore til neste uke! Forloveden må til Singapore for å ordne med jobbvisum, og dermed følger jeg etter (igjen, stakkars meg!) :) Dersom noen har tips om Singapore så sier jeg ja takk, gjerne! Blir der fra mandag-torsdag.
Det passer egentlig veldig bra med en liten utenlandstur, siden de snakker om opprapping av protestene her i Bangkok.. Bor heldigvis i et ganske rolig strøk (selv om det er sentralt) så føler på ingen måte at jeg er i noe fare!
Runder av for idag, da jeg skal ut å veksle inn noen £ til thailandske bath før jeg møter forloveden og spiser middag. Har alltid vært litt skeptiskt til å veksle penger, men akkurat her i Thailand kan det se ut til å være verdt det! Skal komme tilbake med mer informasjon senere:)
Myggstikk telling: 3 oppdaget så langt, 3 aktive..
Lagt inn av NorEli kl. 04:26 Ingen kommentarer:
Send dette via e-postBlogg dette!Del på TwitterDel på FacebookDel på Pinterest
Etiketter: Bangkok, Reise, Singapore, Thailand, Utlandet
Plassering: Bangkok, Thailand
mandag 20. januar 2014
London - Amman - Bangkok
Da runder jeg av min helg i London, og setter nesen mot Bangkok (via Amman, Jordan).
Har klart det umulige: nemlig å finne ny leieboer !! Phew! :) Fant en engelsk jente som flytter inn i Februar.
Ellers har jeg i løpet av helgen fått shoppet litt mer:
Var innom Factory Outlet hos Burberry (For å komme dit må en ta Overground til Hackney Central, deretter er det i fem minutters gangavstand). Har aldri kjøpt sånne dyre klær før, og var slett ikke sikker på at jeg kom til å kjøpe noe som helst.. Men fant endel bukser som var sterkt redusert, og endte opp med å kjøpe to par svarte bukser. Den ene kostet 59 pund - ca 590kroner, og den andre kostet .... 19 pund! 190kr! Satt ned fra over 540pund / 5400kr!
Ligger to andre outlets ved siden av, men hadde ikke tid til å dra dit denne gangen:)
Har også truffet endel venninner, tidligere kolleger, tidligere naboer og så videre.. Var innom på jobben på fredag og spiste lunsj, veldig merkelig følelse av å være tilbake der.. På lørdag spiste vi ute på Asadal, en Koreans BBQ, anbefales! Kostet oss ca 160kr per person (uten alkoholholdig drikke). Asadal ligger ved Holborn Tube Station, rett ved inngangen. Anbefaler å bestille bord i helgene! Hadde ikke mere batteri på telefonen, ellers hadde jeg lagt ved et bilde:)
Lagt inn av NorEli kl. 01:52 Ingen kommentarer:
Send dette via e-postBlogg dette!Del på TwitterDel på FacebookDel på Pinterest
Etiketter: London, Shopping, Sparetips
Plassering: London, UK
lørdag 18. januar 2014
London fangst :)
Dette er endel av gårsdagens "fangst":
Shampo og balsam fra Tesco, kr 10 per stk stk
Glue dots (skal brukes til de siste invitasjonene) fra WHSmith kr 13
Wedding Ideas fra Canada Water tube station-kiosk - kr 32
Hårfjerningskrem fra Poundland - kr 10
Pudder fra Poundland -kr 10
Sminkefjerner 2*25 wipes fra Primark, kr 10
A Simples Life - comparethemeerkat.com -en reklame for comparethemarket.com. Mamma likte denne reklamen så godt at hun nå abbonnerer på youtube clip så tenkte denne søte boken kunne være en liten gave til henne:) Kjøpte den på en veldedighetsbutikk. -kr 50
PS; har laget en grov forenkling at £1 = 10 norske kroner.. :)
Lagt inn av NorEli kl. 03:00 Ingen kommentarer:
Send dette via e-postBlogg dette!Del på TwitterDel på FacebookDel på Pinterest
Etiketter: London, Reise, Shopping
Plassering: London, UK
fredag 17. januar 2014
London helgetur..
I går gjorde jeg nesten ikke annet enn å reise.. føles det som.. Reiste fra Oslo til Gardermoen med ganske god tid. Flyturen gikk ganske greit, måtte vente en stund før vi fikk letta, siden flyet måtte stå i kø for å bli klargjort til å ta av i snøføyken.. Var visst ikke mange ombord, så var god plass og jeg fikk velge et sete som passet for meg, ble 6C. (Før ville jeg alltid ha sete ved vindu, men nå foretrekker jeg midtgangen, slipper å be fremmede reise seg hvis jeg skal på toalettet eller strekke bena).
Kom frem til Gatwick, og tok Southern til London Bridge (£9,6) og deretter bar det rett til leiligheten vår- vi har nemlig en leilighet i London som vi nå leier ut siden vi skal flytte til Thailand. Det ene paret som bor der ville flytte nærmere jobbene sine, så nå prøver vi å finne nye folk til å ta over. Hadde to par innom igår, men skal tilbake idag på en visning til, samt et par visninger på lørdag.. Blir spennende å se hvem som kommer! :)
Tilslutt dro jeg sammen med en tidligere kollega (som også skal være en av mine forlovere når jeg gifter meg til sommern!) og dro hjem til henne. Hun bor nord i London, så er ikke så godt kjent her. Var å hentet en pizza som takeaway, kostet litt over 50kr..
Idag skal jeg først en tur til Stratford, det er et stort kjøpesenter med et lite kjøpesenter ved siden av. OL stadiumet ligger også her. Skal hvertfall kjøpe sminkefjerner på Primark - 2 pakker for £1,5 (ca 15kr). Deretter skal jeg møte en gjeng tidligere kolleger for lunsj, ved Canary Wharf, ett av to finanssentrum.. Og etter lunsj er det visning i leiligheten igjen. På ettermiddagen har jeg ikke noen planer, så får se hva det blir til..:)
Lagt inn av NorEli kl. 01:20 Ingen kommentarer:
Send dette via e-postBlogg dette!Del på TwitterDel på FacebookDel på Pinterest
Etiketter: London
Plassering: London, UK
onsdag 15. januar 2014
Noreli.no er oppe å går!
Da er endelig tiden inne: Websiden min er oppe å går!
www.noreli.no er live!
Kom gjerne med tilbakemeldinger eller om dere ønsker mer informasjon!
Siden har blitt laget av en veldig god venn av meg, Lars Grav i Grav Alvorlig!
Han er kjempeflink til å lage hjemmesider, og har også laget hjemmesiden til pappa'n min: www.gallerigrimso.com som kommer opp om et par uker. Pappa er nemlig kunstmaler og jeg kan røpe nå at han lager bordkortene til bryllupet mitt. Skal skrive en post om det senere tenkte jeg. Vil jo ikke at alle gjestene skal se ALT før bryllupet er i gang;)
Ellers holder jeg på med å pakke, avreise til London imorgen.. Denne gangen får jeg ikke pakket helt som jeg "vil" siden jeg har med en masse viktige papirer som må ligge i håndbagsjen.. Sånn er det når en flytter:) Skal alikevel prøve å reise så lett som mulig, og blir nok å plukke med meg et par tre ting i London før jeg reiser til Bangkok på mandag.. (Glemte blant annet igjen et vaffeljern i leiligheten vår i London..)
Så, det jeg egentlig ville si var: JIPPI, www.noreli.no er LIVE! :D
Lagt inn av NorEli kl. 05:01 Ingen kommentarer:
Send dette via e-postBlogg dette!Del på TwitterDel på FacebookDel på Pinterest
Etiketter: NorEli
tirsdag 14. januar 2014
Reisefeber
Jeg har reisefeber. Jeg pleier å få det før nesten alle flyturer jeg skal ut på. I følge din sides artikkel om reisefeber, som du kan finne her, står det at en " trygg og sterk person vil være mindre utsatt for reisefeber enn en som er mer nervøst anlagt.". Joda. Jeg er ikke så sterk og trygg når jeg skal ut å reise. For jeg har litt høydeskrekk og litt flyskrekk.
Det pleier å starte noen dager før jeg skal avgårde, spesielt hvis jeg skal langt. Når jeg skal på en kortere flytur (rundt 2 timer) pleier reisefeberen å slå inn først noen timer før jeg skal reise til flyplassen.
Jeg har jo reist såpass mye at det hjelper lite at jeg vet at det er sikrerer å fly enn å kjøre bil. Det vet jeg jo, Men dersom flyet faller ned, er det jo fint lite jeg kan gjøre.. Ikke sant?
Så reisefeberen i seg selv er bare en lite oppladning til flyturen. Det gjør at jeg alltid er veldig tidlig ute på flyplassen. Gjerne slik at jeg har 2 timer igjen til flyet ETTER at jeg har sjekket inn, og gått gjennom sikkerhetskontrollen. Det er ikke alltid det er like moro å slå ihjel tid på flyplassen, men det gjør meg hvertfall ganske rolig inntil jeg er ombord på flyet.
Jeg prøver alltid å sitte så langt fremme som mulig, eller over en vinge. Det er faktisk litt mer bråk dersom en sitter litt lenger bak, så sålangt det er mulig sitter jeg fremme i flyet. Men jeg betaler aldri for å velge plass, det synes jeg er litt urimelig.. :)
Vel ombord på plassen min, setter jeg meg med setebeltet kanskje litt vel stramt rundt midjen og holder meg fast. Det aller verste synes jeg er "take off". Det hjelper ikke om jeg reiser med noen jeg kjenner, selv om det noen ganger er greit å få hvisket "pust pust" i øret. Tankene som flyr gjennom hodet på vei oppover er som regel: "Men hvorfor gjør jeg dette med meg selv? Kommer til å døøø!". Dette gjentar seg selvfølgelig dersom det er turbulens. Knokene  er hvite helt til det blir stille. Da klarer jeg å puste normalt igjen. Resten av flyturen er aldri noe problem, og på lengre flyturer pleier jeg til og med å få sove.
Det som kanskje er litt rart, er at jeg synes landingen er helt flott. Jeg er lettet og glad over at vi kommer oss nedover, i bedagelig fart!
Akkurat nå sitter jeg med gryende reisefeber. Skal reise til London på Torsdag og neste uke går turen til Bangkok. Jeg ble litt betrygget da jeg leste i VG at Royal Jordanian som jeg skal fly med er kåret til et av de 10 sikreste i verden..  Og så vet jeg jo at i Bangkok venter forloveden min, svømmebasseng på taket og mindre enn 1.5 timer til en strand dersom behovet skulle melde seg..
Vil også legge til at flyskrekken aldri har stoppet meg fra å reise noe sted..
Flytur..
Har noen noe tips til hvordan bli kvitt reisefeber /flyskrekk?
Lagt inn av NorEli kl. 03:20 Ingen kommentarer:
Send dette via e-postBlogg dette!Del på TwitterDel på FacebookDel på Pinterest
Etiketter: Reise, Reisefeber, Utlandet
mandag 13. januar 2014
Sparetips - Paris !
1. Sørg for å planlegge litt på forhånd, samt å finne et hotell eller hostell i nærheten av en metrolinje.. Da kan det tenkes at "un carnet" dvs 10 enkeltbilletter vil holde.. En enkeltbillett koster rundt 1.7€, men ti stk koster rundt 13-14€.. Noen tips for å ikke bruke unødvendig mye på transport:
Veldig mye er i gangavstand i Paris.. Finn en "bydel" (quartier) og gå rundt der en halv/hel dag, og ta metroen hjem og mellom.. Søk "plan de metro paris" og google image og dere kan se hvilke stasjoner jeg snakker om.. Eks:
a) Montmartre, anbefales! men KUN på dagtid!! og for all del, unngå turistrestaurante der - fikk en gang et eple når vi bestilte fruktsalat!! holder sikkert med en halv dag her. (Metro Pigalle eller Anvers)
b) Start ved Cite og se f.eks Notre Dame, dersom det er fint vær anbefales det STERKT å ta med noen baguetter fra et bakeri (ca 1€ per baguette) samt litt pålegg- camembert/brie/salami eller liknende og en flaske vin eller noe annet å drikke- kan sette seg ved kanten av Seinen å se turistbåtene flyte forbi, og kanskje vinke litt til dem.. Ellers har de en egen bro, husker ikke om det er pont neuf, antagelig en før eller etter, hvor Parisere tar med seg pikniken sin og spiser, veldig hyggelig! Deretter er det utrolig hyggelig å spasere rundt ved Saint Michel - enten i retning sørover eller rundt ved seinen.. Metro Saint Michel eller Metro Cite eller deromkring. Jeg synes det er verdt en dag..
c) RER Opera. Her er det også hyggelig å tusle rundt.. Det er mulig å gå i retning triumfbuen og dermed få med seg champselysses og. 1/2 eller hel dag.
d) Beste stedet, synes jeg, for å få flotte bilder av eiffeltårnet får en ved å ta linje 6 til Trocadero. Derfra kan en gå trappene ned til eiffeltårnet, og eventuelt våge seg opp.. jeg har høydeskrekk og synes det var serdeles lite morsomt i toppen der. Er også en park ved foten av eiffeltårnet hvor en kan ta med piknik!
e) Tror jeg skal roe meg ned litt siden dette ikke er en turistside, men dersom du ønsker flere forslag si gjerne ifra!! Har masse gode ideer!!
2. Matbutikker er gjerne ganske greie siden en kan kjøpe mat og vin osv til pikniker.. jeg anbefaler Carrefour - auchan - franprix og leaderprice for å nevne noen som finnes lett i paris..
3. Mat rundt Chatelet les halles er rimeligere enn andre turiststeder dersom dere ønsker varmmat.En "crepe" som ved montparnasse koster rundt 6-7€ kostet rundt 3-4 € ved chatelet les halles.. Kinesiske og andre asiatiske spisesteder er også forholdsvis rimelige, ofte slik en betaler basert på vekt..
4. Tenk julegaver osv når du ser i butikker, og dersom du ønsker å kjøpe nytt kamera eller liknende husk at du kan få igjen tax'en!
5. Rimelige butikker jeg kom på: Klær, spesielt for (unge)jenter: Pimpkie og Jenyfer og Mim, klær for alle: C&A, klær for menn: celio. Sko: La halle aux chaussures. Ville kanskje anbefalt å googlesøke skobutikkene siden de ikke er overalt. Men prisene der ligger på mellom litt under 100-400kr per par..
6. Hvis du er student så sjekk ut "resto U" - det er veldig billig mat for studenter. er litt usikker på priser osv nå, men er du student og skal til paris så si ifra så kan jeg sjekke det ut!
7. Skal du være der litt lenger og kan fransk så ville jeg også sjekket ut for gratis frisør- de trenger gjerne hårmodeller osv, selv for farging ogsåvidere... (Har selv vært hårmodell for Tony & Guy og L'oreal. Noen ganger får en også betalt!)
Lagt inn av NorEli kl. 05:56 2 kommentarer:
Send dette via e-postBlogg dette!Del på TwitterDel på FacebookDel på Pinterest
Etiketter: Paris, Reise, Sparetips
Nyere innlegg Eldre innlegg Start
Abonner på: Innlegg (Atom)
Translate
Om meg
NorEli
Vis hele profilen min
Bloggarkiv
▼  2014 (46)
▼  desember (1)
Bryllupsreisen / Voyage de noces / Honeymoon !!!
►  august (1)
►  juli (2)
►  juni (1)
►  mai (2)
►  april (3)
►  mars (7)
►  februar (13)
►  januar (16)
Etiketter
Reise (26) Thailand (23) Bangkok (19) Reisetips (15) Shopping (9) Utlandet (9) Bryllup (8) Sparetips (7) Reisefeber (6) Ho Chi Minh (5) London (5) Severdighet (5) Vietnam (5) Badeferie (4) Katt (4) Privatøkonomi (4) Reisepenger (4) Strand (4) Beach holiday (3) Bryllup DIY (3) Marked (3) Reiseadvarsel (3) Singapore (3) Visa Run (3) Brudekjole (2) Dagstur fra Bangkok (2) Helgetur fra Bangkok (2) Hua Hin (2) Museum (2) NorEli (2) Paris (2) Pattaya (2) Restaurant i Bangkok (2) Skredder (2) Sommerbrud (2) Visum (2) Weekend trip from Bangkok (2) Angkor Wat (1) Bryllupsreise (1) Cambodsja (1) Dolphin Bay (1) Dream World (1) Elefant (1) Epilepsi (1) Honeymoon (1) Koh Chang (1) Koh Larn (1) Koh Samui (1) Politikk (1) Restaurant (1) Siam Ocean World (1) Siem Reap (1) Slaraffenliv (1) Templer (1) Travel tip (1) Wedding (1)
Abonner på nye innlegg
Innlegg
Atom
Innlegg
Alle kommentarer
Atom
Alle kommentarer
Bildevindu-tema. Drevet av Blogger.